[{"text_idx": "#000003", "text": "Mae\u2019r amser wedi cyrraedd eto, lle mae ein camp genedlaethol yn uno\u2019r genedl, gydag un o\u2019r cystadlaethau rygbi mwyaf disgwyliedig. Felly, p\u2019un a ydych chi\u2019n gefnogwr rygbi brwd neu\u2019n awyddus i gael noson allan gyda ffrindiau, mae digon o dafarndai a bariau yng nghanol dinas Caerdydd i wylio gemau Cwpan Rygbi\u2019r Byd a mwynhau\u2019r awyrgylch."}, {"text_idx": "#000004", "text": "Yn ffefryn mawr ymysg y bobl leol, mae Temple Bar wedi\u2019i seilio ar dafarn eiconig Dulyn, gyda sgriniau mawr, byrddau casgenni a bythod ar gyfer grwpiau mwy, ac mae\u2019n lle llawn awyrgylch gwych i wylio\u2019r rygbi. Cadwch eich bwrdd ymlaen llaw ar-lein."}, {"text_idx": "#000005", "text": "Mae un o\u2019r lleoliadau mwyaf yng Nghaerdydd yn dangos holl gemau Cymru ar sgriniau mawr ar draws gwahanol loriau, felly cadwch eich lle ymlaen llaw i wylio a mwynhau\u2019r cyffro yn y Philly."}, {"text_idx": "#000006", "text": "Agorodd y bar parti\u0308on Proud Mary yng nghanol prifddinas Cymru y llynedd, ar o\u0302l ennill enw da fel lleoliad parti\u0308on ar draws Sgandinafia. Gwyliwch y ge\u0302m yma a mwynhau\u2019r awyrgylch."}, {"text_idx": "#000007", "text": "Ar draws y ffordd o\u2019r Philharmonic, gallwch wylio holl gemau Cwpan y Byd yn y Brewhouse. Mae\u2019r dafarn fawr a bywiog hon yn lle perffaith i wylio\u2019r ge\u0302m gyda chefnogwyr eraill."}, {"text_idx": "#000008", "text": "Nid nepell o ganol y ddinas, mae\u2019r Pontcanna Inn yn addo bwyd gwych, diodydd di-ri a man gwych i wylio holl gemau Cwpan y Byd."}, {"text_idx": "#000009", "text": "Mae lleoliad mwyaf gwreiddiol Caerdydd yn dangos holl gemau Cymru. Byddwch yn rhan o\u2019r awyrgylch pan fydd eu lleoliad warws eiconig yn darlledu\u2019r gemau. Rhaid cadw bwrdd ymlaen llaw."}, {"text_idx": "#000010", "text": "Mae bar Gwyddelig preswyl Caerdydd ar Heol Eglwys Fair wedi ennill enw da fel lle i wylio chwaraeon byw ac yn gyffredinol i gael amser gwych gyda ffrindiau. Hefyd, mae\u2019n werth mynd i Little O\u2019Neill\u2019s sydd ar Heol y Drindod."}, {"text_idx": "#000011", "text": "Mae un o\u2019r brandiau bar mwyaf adnabyddus yn y byd wedi dod o hyd i gartref ar Heol Eglwys Fair Caerdydd. Mae Coyote Ugly bendant yn gwybod sut i ddiddanu. Cadwch eich bwrdd ymlaen llaw i wylio\u2019r ge\u0302m ar y sgrin fwyaf yng Nghaerdydd a chael potel o Prosecco am ddim."}, {"text_idx": "#000012", "text": "Tafarn gyfeillgar yng nghanol y ddinas sy\u2019n llawn awyrgylch, felly gwisgwch eich crys ac ymunwch a\u0302\u2019ch cyd-gefnogwyr rygbi Cymru yn y dafarn frwdfrydig a gwladgarol hon."}, {"text_idx": "#000014", "text": "Mae\u2019r dafarn a\u0302 brics coch wedi\u2019i lleoli\u2019n falch yng nghanol y ddinas, ac mae\u2019n eich gwahodd i fwynhau\u2019r awyrgylch rygbi gyda chwrw Cymreig blasus wrth i chi annog y ti\u0302m yn ei flaen."}, {"text_idx": "#000015", "text": "Mae\u2019r bar hwn, sy\u2019n nodi ei hun fel bar chwaraeon gorau Caerdydd, yn llawn brwdfrydedd diolch i\u2019w berchennog, yr arwr pe\u0302l-droed Gareth Bale, ac mae\u2019n cynnig hafan i gefnogwyr pob camp. Mae\u2019r bar chwaraeon uwch-dechnoleg hwn yn addo profiad gwych i wylio gemau rygbi Cymru mewn 4K gyda sain amgylchynol sy\u2019n anelu at greu awyrgylch stadiwm."}, {"text_idx": "#000016", "text": "Mae\u2019n amser gadael y ddinas a mynd i\u2019r Bae oherwydd nid oes lle gwell i wylio\u2019r ge\u0302m nag yn y Dock. Mae\u2019r Dock yn dangos y gemau yn fyw gyda sylwebaeth, ar sgriniau mawr gyda detholiad o gwrwau, byrbrydau a chefndir hardd."}, {"text_idx": "#000017", "text": "Mae\u2019r dafarn hon yng nghanol y ddinas, sy\u2019n agos iawn at y Principality ac sydd a\u0302 sgriniau mawr yn dangos y gemau, yn lle gwych arall i wylio\u2019r ge\u0302m."}, {"text_idx": "#000018", "text": "Ymunwch a\u0302 chefnogwyr Cymru wrth iddynt feddiannu\u2019r bar chwaraeon Awstralaidd hwn. Gyda pheintiau oer, byrgyrs blasus a sgriniau teledu mawr drwyddi draw, cadwch le i fod yn rhan o\u2019r awyrgylch."}, {"text_idx": "#000019", "text": "Mae Owain, sy\u2019n un o\u2019r tafarndai mwy yng nghanol y ddinas, yn dangos y gemau ar sgriniau mawr ym mhob rhan o\u2019r lleoliad."}, {"text_idx": "#000020", "text": "Yng nghanol Heol y Brodyr Llwydion, mae Yates yn falch o ddangos yr holl gemau ar eu pymtheg teledu 4K a\u2019u pedwar taflunydd mawr, felly ni fyddwch yn colli eiliad o\u2019r cyffro."}, {"text_idx": "#000023", "text": "Nawr rydych chi\u2019n gwybod rhai o\u2019r tafarndai a\u2019r bariau chwaraeon gorau ar draws y ddinas, ble rydych chi\u2019n mynd? Cofiwch roi tag @croesocaerdydd #croesocaerdydd yn eich lluniau o ddiwrnod y ge\u0302m"}]